Šiaulių miesto savivaldybės

2018‒2020 metų strateginio

veiklos plano

3 priedas

# ŠIAULIŲ MIESTO SAVIVALDYBĖS 2018–2020 METŲ VEIKLOS PLANO

# 2018 METŲ MIESTO APLINKOS APSAUGOS PROGRAMOS (NR. 03) APRAŠYMAS

|  |  |  |  |  |
| --- | --- | --- | --- | --- |
| **Biudžetiniai metai** | 2018 m. | | | |
| **Asignavimų valdytojas** | Savivaldybės administracijos direktorius | **Kodas** | 188771865 | |
| **Programos pavadinimas** | Aplinkos apsaugos programa | **Kodas** | 03 | |
| **Programos parengimo (tęsimo) argumentai** | Aplinkos apsaugos programa tęstinė, parengta, siekiant įgyvendinti 2015–2024 metų Šiaulių miesto strateginiame plėtros plane numatytus tikslus ir uždavinius aplinkos kokybei mieste pagerinti.  Programa siekiama tobulinti bei plėtoti mieste veikiančią gyvūnų (šunų, kačių), laikomų Šiaulių miesto daugiabučiuose namuose, populiacijos reguliavimo, priežiūros bei globos sistemą, užtikrinti visuomenės sveikatos saugą, vykdyti užkrečiamųjų ligų (pasiutligės ir kt.) prevenciją, sudaryti sąlygas gyventojams laikytis sanitarinių ir veterinarinių gyvūnų priežiūros reikalavimų. | | | |
| **Ilgalaikis prioritetas (pagal ŠSPP)** | Saugus – draugiška gamtai kokybiška gyvenamoji aplinka | **Kodas** | 3 | |
| **Šia programa įgyvendinamas savivaldybės strateginis tikslas** | Kurti kokybišką gyvenamąją aplinką | **Kodas** | 03 | |
| **Programos tikslas** | Pagerinti aplinkos kokybę mieste, kurti darnaus vystymosi principais pagrįstą sveiką ir švarią gyvenamąją aplinką mieste | **Kodas** | 01 | |
| **Tikslo įgyvendinimo aprašymas.**  Vystyti miesto komunalinių atliekų tvarkymo sistemą, gausinti miesto želdinius, gerinti miesto vandens telkinių ir jų prieigų gamtosaugos būklę, vykdyti miesto aplinkos kokybės stebėseną, bendruomenės aplinkosauginį ugdymą bei pašalinti aplinkos teršimo šaltinius.  Tikslui pasiekti bus įgyvendinami uždaviniai:  ***01 uždavinys - Vystyti efektyvią komunalinių atliekų tvarkymo sistemą.***  Įgyvendinant uždavinį bus tvarkomos komunalinės atliekos: komunalinių atliekų surinkimas ir tolimesnis tvarkymas, rinkliavos administravimas, asbesto turinčių gaminių atliekų tvarkymo išlaidų asmenims kompensavimas. Projekto „Komunalinių atliekų rūšiuojamojo surinkimo infrastruktūros plėtra Šiaulių regione“ tikslas – pagerinti komunalinių atliekų tvarkymo sistemą Šiaulių regione, išplečiant komunalinių atliekų rūšiuojamojo surinkimo infrastruktūrą ir didinant visuomenės sąmoningumą atliekų prevencijos bei tvarkymo klausimais. Šiuo projektu bus visame mieste įrengtos komunalinių atliekų surinkimo konteinerių stovėjimo 510 vnt. konteinerių aikštelių (474 vnt. antžeminių (su aptvėrimu, stogeliu, rakinimu) ir 36 vnt. pusiau požeminių) ir pastatyti 2447 vnt. rūšiavimui skirtų konteinerių. Įrengus konteinerių aikšteles, bus siekiama sukurti/pagerinti atskiro komunalinių atliekų surinkimo pajėgumus (bendras visų savivaldybių yra 14.938 t/metus, iš jų Šiaulių miestui 8403 t)). Taip pat bus įrengta didelio gabarito atliekų surinkimo aikštelė (DGSA) su pakartotiniam panaudojimui tinkamų atliekų surinkimu. Planuojami sukurti/pagerinti atskiro komunalinių atliekų surinkimo pajėgumai įrengtoje DGASA (bendras visų savivaldybių yra 5.620 t/metus). Taip pat bus įvykdyta visuomenės švietimo ir informavimo kompanija.  *02 uždavinys - Gausinti miesto želdinius, gerinti esamų želdinių kokybę, apsaugoti vertingas gamtines teritorijas.*  Numatoma organizuoti atskirųjų želdynų įteisinimą, atlikti žemės sklypų planų parengimą, kadastrinius matavimus ir atskirųjų želdynų įrašymą į Nekilnojamojo turto kadastrą, parengti ir įgyvendinti želdynų tvarkymo ir kūrimo projektus su želdinių inventorizavimu, vykdyti želdinių priežiūrą, sodinti naujus želdinius prie miesto gatvių, parkuose ir skveruose.  ***03 uždavinys - Gerinti miesto vandens telkinių ir jų prieigų gamtosaugos būklę.***  Uždaviniui įgyvendinti numatyta tvarkyti Šiaulių miesto paviršinių vandens telkinių pakrantes bei lietaus nuotekų sistemos griovius. Bus atliekami einamieji priežiūros darbai – pjaunama žolė, savaiminiai krūmai, surenkamos atliekos, eant poreikiui atliekami griovių gilinimo, pralaidų tvarkymo darbai.  Projektas **,,Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“,** kurio tikslas – mažinti užtvindytų paviršinėmis nuotekomis riziką ir neigiamą poveikį aplinkai bei ekonomikai Šiaulių mieste. Įgyvendinant projektą numatyta įsigyti paviršinių nuotekų tinklų priežiūros specializuotą transporto priemonę, skirtą paviršinių nuotekų tinklų priežiūrai ir eksploatavimui, Šiaulių mieste rekonstruoti labiausiai susidėvėjusius nuotekų tinklus. Numatoma rekonstruoti 10,24 km esamų paviršinių nuotekų tinklų, inventorizuoti ir teisiškai įregistruoti apie 80 proc. neįregistruotų miesto paviršinių nuotekų tinklų.  Projektas **„Socialiai remtinų žmonių būstų prijungimas prie nuotekų surinkimo infrastruktūros Šiaulių mieste“**, projekto tikslas - Projektu siekiama nutiesti nuotekų tinklus iki socialiai remtinų žmonių būstų (apie 120 – 140 vnt.). Lietuvos Respublikos Aplinkos apsaugos ministerijai 2017-10-31 pateikta paraiška 100 000 Eur finansuoti šį projektą Aplinkos apsaugos rėmimo programos lėšomis, iš Savivaldybės biudžeto lėšų savivaldybė prisidės 42 857 Eur Aplinkos apsaugos programos lėšomis. Projektą planuojama įgyvendinti per 12 mėnesių nuo dotacijos sutarties įsigaliojimo dienos.  ***05 uždavinys – Sutvarkyti užterštas teritorijas, buvusius karjerus ir durpynus.***  Siekiant sutvarkyti ir išvalyti užterštas teritorijas įgyvendinamas projektas „Buvusios naftos bazės su aplinkinėmis teritorijomis Šiaulių m., Aviacijos g., sutvarkymas (4462)“, kurio metu bus valoma užteršta teritorija. 2018 metais bus vykdomi teritorijos valymo darbai nuo naftos produktų. 2018 metais bus teikiama nauja paraiška Aplinkos projektų valdymo agentūrai dėl buvusių naftos bazių su aplinkinėmis teritorijomis Aviacijos g. Šiaulių mieste (potencialus taršos židinys Nr. 4463, 4464) bei buvusios karinės teritorijos Aviacijos g. Šiaulių mieste (potencialus taršos židinys Nr. 11555, 11556, 11557) išvalymo nuo teršalų. Iki teikiant parašką bus atlikti užterštos teritorijos preliminarieji ir detalieji ekogeologiniai tyrimai. Patvirtinus paraišką bus parengtas teritorijos tvarkymo planas ir pradėtas vykdyti viešųjų pirkimų konkursas teritorijos darbų tvarkymui. 2019 m numatoma pradėti teritorijos valymo darbus.  ***06 uždavinys – Vykdyti miesto aplinkos kokybės stebėseną.***  Bus vykdomas Šiaulių municipalinis aplinkos monitoringas (triukšmo, oro ir atvirų vandens telkinių kokybės stebėsena), įgyvendinama aplinkos oro kokybės valdymo programa (pavasarinis gatvių valymas dėl pakeltosios taršos), vykdoma požeminio vandens ir dirvožemio užterštumo būklės stebėsena, priemonės lėšomis finansuojama savivaldybės biudžetinė įstaiga Šiaulių miesto municipalinė aplinkos tyrimų laboratorija.  **Projektas ,,Aplinkos oro kokybės gerinimas Šiaulių mieste“** projekto tikslas – mažinti aplinkos oro taršą kietosiomis dalelėmis Šiaulių mieste siekiant užtikrinti, kad jų koncentracija aplinkos ore neviršytų žmogaus sveikatai ir aplinkai nepavojingų aplinkos oro užterštumo lygių. Projekto metu bus parengtas aplinkos oro kokybės valdymo priemonių planas, įsigytas gatvių valymo ir priežiūros įrenginys, parengta ir įgyvendinta visuomenės informavimo kampanija apie aplinkos oro kokybės gerinimą, bei atlikta apklausa.  ***07 uždavinys – Vykdyti miesto bendruomenės aplinkosauginį ugdymą.***  Uždaviniui įgyvendinti numatyta remtiaplinkosaugos švietimo ir ugdymo, nevyriausybinių organizacijų aplinkosaugos projektus, įsigyti informacinius ir kt. leidinius, organizuoti aplinkosauginius renginius, visuomenės švietimą ir informavimą. Taip pat numatyta tvarkyti Talkšos ekologinį taką – planuojama toliau vystyti pažintinio tako patrauklumą, įrengti basų kojų taką ar kitas pažintines veiklas, išleisti pažintinio tako lankstinukus/žemėlapius.  ***08 uždavinys - Pašalinti aplinkos teršimo šaltinius****.*  Planuojama likviduoti pavojingų radinių ir ekologinių avarijų padarinius.  Projekto **„Aplinkos rizikos valdymo sistemos gerinimas Latvijos ir Lietuvos pasienio regione“** tikslas– gerinti aplinkos rizikos valdymo sistemą Latvijos ir Lietuvos pasienio regione. Projekto įgyvendinimu siekiama imtis veiksmingų aplinkos apsaugos priemonių, siekiant tobulinti rizikos valdymo išteklių sistemą Latvijos ir Lietuvos pasienio regione. Sudarytas ir išplėtotas bendradarbiavimas ir bendra pasienio regiono tapatybė atveria potencialą bendram plėtros tobulinimui, veiksmingam galimos rizikos nustatymui, veiklos informacijos srauto valdymui, veiksmingesnei aplinkos/civilinei apsaugai, nelaiminių ir taršos prevencijai, jų padarinių sušvelninimui, taip pat bendruomenių žinių aplinkos ir civilinės saugos srityje gerinimui. Pagrindiniai projekto uždaviniai – saugi, tvari ir švari aplinka.  Rezultato pasiekimo vertinimo kriterijai:  Lyginant su 2017 metais:  Antrinių žaliavų/pakuočių atliekų, surinktų atskirai nuo mišrių komunalinių atliekų, padidėjimas–5 %.  Dienų skaičius, kai viršijamos paros ribinės teršalų (KD10) vertės per metus – ne daugiau kaip 35 dienos per metus.  Paviršinių vandens telkinių ekologinės būklės gerėjimas – ekologinės būklės klasė ne žemesnė nei vidutinė (Municipalinės aplinkos tyrimų laboratorijos duomenimis).  Želdinių priežiūrai skirtų lėšų padidėjimas – 5%.  Paremti aplinkosauginiams projektams skirtų lėšų padidėjimas – 5%. | | | | |
| **Programos tikslas** | Reguliuoti gyvūnų (šunų, kačių), laikomų Šiaulių miesto daugiabučiuose namuose, populiaciją, kontroliuoti jų priežiūrą | **Kodas** | | 02 |
| **Tikslo įgyvendinimo aprašymas.**  Plėtoti gyvūnų priežiūros miesto viešosiose vietose sistemą  Tikslui pasiekti bus įgyvendinami uždaviniai:  ***03 uždavinys. Gyvūnų priežiūrai skirtos įrangos įrengimas ir priežiūra.***  Uždaviniui įgyvendinti numatyta priemonė – gyvenamuosiuose rajonuose, viešosiose vietose šunų išvedžiojimo aikštelių, kačių šėrimo vietų ir kitos gyvūnų priežiūrai skirtos įrangos įrengimas, remontas ir sanitarinė priežiūra.  Produkto vertinimo kriterijai:  Gyvenamuosiuose rajonuose, miesto viešosiose vietose:  Naujų šunų išvedžiojimo aikštelių ir kitos gyvūnų priežiūrai skirtos įrangos įrengimas, vnt. – 1,  Naujų bepriežiūrių kačių šėrimo vietų įrengimas (2 vnt.) - (panaikinimas (2-3 vnt.);  gyvenamuosiuose rajonuose, viešosiose vietose įrengtų šunų išvedžiojimo aikštelių ir kitos gyvūnų priežiūrai skirtos įrangos remontas ir sanitarinė priežiūra (11 šunų išvedžiojimo aikštelių, 21–kačių šėrimo vietos), proc. – 100.  Rezultato pasiekimo vertinimo kriterijai:  Bepriežiūrių gyvūnų surinkimo paslaugai skirtų lėšų sumažėjimas – 10 %. | | | | |
| Efekto kriterijai:  Tinkamai prižiūrima, tvarkinga įranga – 100 proc. | | | | |
| **Galimi programos vykdymo ir finansavimo šaltiniai:**  1. Savivaldybės biudžeto lėšos (SB)  2. Kitos savivaldybės biudžeto lėšos (SB lik.);  3. Įstaigos pajamų įmokos (SP)  4. Valstybės biudžeto lėšos **(**VB**)**;  5. Europos Sąjungos lėšos (ES);  6. Kitos lėšos. | | | | |
| **2015 – 2024 metų Šiaulių miesto strateginio plėtros plano dalys, susijusios su vykdoma programa:**  3.3.1. Vystyti efektyvią komunalinių atliekų tvarkymo sistemą;  3.3.2. Modernizuoti ir optimizuoti centralizuotus komunalinius tinklus;  3.3.3. Sukurti vaizdo stebėjimo ir informacijos valdymo sistemą;  3.3.4. Mažinti triukšmą probleminėse teritorijose ir išsaugoti tyliąsias zonas. | | | | |
| **Susiję įstatymai ir kiti norminiai teisės aktai:**   1. Lietuvos Respublikos aplinkos apsaugos įstatymas; 2. Lietuvos Respublikos savivaldybių aplinkos apsaugos rėmimo specialiosios programos įstatymas; 3. Lietuvos Respublikos aplinkos monitoringo įstatymo pakeitimo įstatymas; 4. Lietuvos Respublikos atliekų tvarkymo įstatymas; 5. Lietuvos Respublikos vandens įstatymas; 6. Lietuvos Respublikos triukšmo valdymo įstatymas; 7. Lietuvos Respublikos geriamojo vandens tiekimo ir nuotekų tvarkymo įstatymas; 8. Lietuvos Respublikos žemės gelmių įstatymas; 9. Lietuvos Respublikos visuomenės informavimo įstatymo pakeitimo įstatymas; 10. Lietuvos Respublikos žmonių užkrečiamųjų ligų profilaktikos ir kontrolės įstatymas; 11. Lietuvos Respublikos vietos savivaldos įstatymas; 12. Lietuvos Respublikos viešųjų pirkimų įstatymas; 13. Lietuvos Respublikos gyvūnų gerovės ir apsaugos įstatymas; 14. Gyvūnų laikymo savivaldybių teritorijų gyvenamosiose vietovėse tvarkos aprašas, patvirtintas Valstybinės maisto ir veterinarijos tarnybos direktoriaus 2013 m. gegužės 2 d. įsakymu Nr. B1-336; 15. Šiaulių miesto savivaldybės administracijos direktoriaus 2013 m. gegužės 31 d. įsakymas Nr. A-659 ,,Dėl Gyvūnų laikymo Šiaulių mieste taisyklių patvirtinimo“ (Savivaldybės administracijos direktoriaus 2014 m. vasario 14 d. įsakymo Nr. A-197 ,,Dėl Gyvūnų laikymo Šiaulių mieste taisyklių pakeitimo“ redakcija“; 16. Šiaulių miesto savivaldybės tarybos 2013 m. gegužės 30 d. sprendimas Nr. T-121 ,,Dėl Vietinės rinkliavos už gyvūnų (šunų, kačių) laikymą Šiaulių miesto daugiabučiuose namuose nuostatų patvirtinimo“; 17. Šiaulių miesto savivaldybės tarybos 2016 m. kovo 31 d. sprendimas Nr. T-138 ,,Dėl pritarimo įgyvendinti projektą „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“. 18. Šiaulių miesto savivaldybės tarybos 2017 m. liepos 27 d. sprendimas Nr. T-289 ,,Dėl Šiaulių miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos ir Šiaulių miesto savivaldybės vietinės rinkliavos už komunalinių atliekų surinkimą ir atliekų tvarkymą nuostatų patvirtinimo“. 19. Šiaulių miesto savivaldybės tarybos 2017 m. gruodžio 7 d. sprendimas Nr. T-425 ,,Dėl Šiaulių miesto savivaldybės tarybos 2013 m. gegužės 30 d. sprendimo Nr. T-121 ,,Dėl vietinės rinkliavos už gyvūnų (šunų, kačių) laikymą Šiaulių miesto daugiabučiuose namuose nuostatų patvirtinimo“ pripažinimo netekusiu galios“. | | | | |