Šiaulių miesto savivaldybės

2018‒2020 metų strateginio

veiklos plano

5 priedas

**ŠIAULIŲ MIESTO SAVIVALDYBĖS 2018–2020 METŲ VEIKLOS PLANO 2018 METŲ MIESTO EKONOMINĖS PLĖTROS PROGRAMOS (NR. 05) APRAŠYMAS**

|  |  |  |  |  |  |  |
| --- | --- | --- | --- | --- | --- | --- |
| **Biudžetiniai metai** | | 2018 m. | | | | |
| **Asignavimų valdytojas** | | Savivaldybės administracijos direktorius | **Kodas** | | 188771865 | |
| VšĮ Šiaulių verslo inkubatoriaus direktorius | **Kodas** | | 145470016 | |
| **Programa** | | Miesto ekonominės plėtros programa | **Kodas** | | 05 | |
| **Programos parengimo (tęsimo) argumentai** | | Programa tęstinė ir įgyvendinama siekiant suformuoti ir išlaikyti palankią aplinką investicijoms Šiaulių mieste:   * skatinti smulkų ir vidutinį verslą; * įgyvendinti jaunimo verslumą skatinančias priemones; * vykdyti verslo subjektų mokymo programas; * didinti gyventojų užimtumą; * skatinti miesto ekonominę plėtrą ir investicijų pritraukimą; * skleisti informaciją apie verslo sąlygas ir galimybes Šiaulių mieste. | | | | |
| **Ilgalaikis prioritetas (pagal ŠSPP)** | | Veržlus – konkurencinga verslo aplinka | **Kodas** | | 2 | |
| **Šia programa įgyvendinamas savivaldybės strateginis tikslas** | | Efektyviai panaudojant žmogiškuosius ir finansinius išteklius, formuoti palankią aplinką investicijoms pritraukti | **Kodas** | | 02 | |
| **Programos tikslas** | | Optimizuoti verslo koordinavimo sistemą | **Kodas** | | 01 | |
| **Tikslo įgyvendinimo aprašymas.**  Smulkusis verslas - tai lanksčiai prisitaikantis prie įvairių pokyčių, kuriantis naujas darbo vietas bei racionaliai naudojantis išteklius sektorius, kuris turi lemiamą įtaką ekonomikos pokyčiams. Siekiama skatinti žmonių verslumą Šiaulių mieste, įgyvendinant šiuos uždavinius:  *02* *Sudaryti palankias sąlygas pradėti ir vystyti verslą naujai įsisteigusiems subjektams.*  Viena iš uždavinio įgyvendinimo priemonių „Skatinti smulkiojo verslo subjektus“. Įgyvendindama šią priemonę Savivaldybė teikia paramą smulkiojo verslo subjektams, skiriant didelį dėmesį naujai besikuriančioms įmonėms, vyresnio amžiaus asmenims ir jaunimui, ketinančiam pradėti savo verslą. Prioritetas yra smulkios įmonės, turinčios iki 50 darbuotojų, jaunimas nuo 18 iki 29 m. amžiaus bei asmenys virš 50 metų. Numatoma peržiūrėti smulkiojo verslo rėmimo nuostatus siekiant praplėsti remtinų veiklų skaičių bei įtraukti naujų verslo skatinimo priemonių.  Įgyvendinant priemonę „*Įgyvendinti verslo subjektų mokymo programą“* bus patenkinti besisteigiančių smulkiojo verslo įmonių poreikiai, suteikiama greitai ir prieinamai jiems reikalinga informacija, užtikrintos konsultacijos ir mokymai, seminarai, verslą pradedantiesiems tokiomis temomis: - įmonės steigimas, mokesčių sistema, informacijos paieška, finansavimo šaltinių paieška, darbo teisė, verslo pradžia, buhalterinė apskaita, vykdomos individualios konsultacijos (mokymai), parenkant temas pagal poreikį, organizuojami verslo sklaidos renginiai (renginiai apie sėkmingas verslo istorijas, naujienas teisinėje, ekonominėje bei informacinėje verslo aplinkoje).  Produkto vertinimo kriterijai:  Įgyvendintos 6 verslo skatinimo priemonės, iš kurių bent viena taikoma jaunimui.  Surengti mokymai – 5, verslo sklaidos renginiai – 6, konsultacijų ir informacijos teikimas – 520 val.  *02 Skatinti verslumą ir didinti darbo jėgos konkurencingumą.*  Verslumas yra gebėjimas panaudoti turimus išteklius ekonominės veiklos vystymui, darbo vietų kūrimui. Tai ne tik įgimtos žmogaus savybės, bet ir įgytos žinios, patirtis. Naujų įmonių steigimas yra kaip verslumo skatinimo rezultatas, todėl verslumui skatinti nuo pat jauno amžiaus rengiama speciali jaunimo verslumo skatinimo programa, į kurią įeina veiklos, mokančios vaikus ir jaunuolius teisingai paskirstyti išteklius, drąsinančios imtis nuosavo verslo, padedančios po žingsnelį ištyrinėti versle vykstančius procesus. Priemonė „Skatinti jaunimo verslumą“ įgyvendinama glaudžiai bendradarbiaujant su Švietimo įstaigomis, Šiaulių jaunimo įdarbinimo centru. Teikiamos konsultacijos jauniems asmenims, kurie vysto ar nori pradėti vystyti verslą mieste.  Produkto vertinimo kriterijai:  Konsultuotų asmenų skaičius – 50, įsteigtų įmonių skaičius -12, verslumo mokymo ir verslo informacinės sklaidos renginių skaičius – 16.  Rezultato pasiekimo vertinimo kriterijus – paskatintas verslumas Šiaulių mieste, veikiančių mažų ir vidutinių įmonių skaičius, tenkantis tūkstančiui gyventojų, ne mažiau kaip 27. Gyventojų, vykdančių individualią veiklą, skaičius, ne mažiau 7700. | | | | | | |
| **Programos tikslas** | Skatinti miesto ekonominę plėtrą pritraukiant Europos Sąjungos fondų ir valstybės lėšas. | | | **Kodas** | | 03 |
| **Tikslo įgyvendinimo aprašymas.**  *01 Užtikrinti projektų dokumentacijos rengimą.*  Siekiant miesto ekonominės plėtros, numatoma įgyvendinti uždavinius, panaudojant galimus finansavimo šaltinius (Valstybės programų, Europos Sąjungos struktūrinių fondų ir programų lėšomis):  Uždavinio realizavimas apima projektų dokumentų rengimą. Dažniausiai tai investicijų projektų, galimybių studijų, kurie yra reikalingi finansinei paramai gauti, rengimas. Turint reikalingus projektų dokumentus, didėja galimybė sėkmingai pritraukti valstybės bei Europos Sąjungos finansinius išteklius.  Uždavinio įgyvendinimas apima ir paraiškų, kurios bus teikiamos finansuojančioms institucijoms rengimą. Investicijų projektai taip pat reikalingi siekiant gauti Europos Sąjungos struktūrinių fondų finansinę paramą.  Produkto vertinimo kriterijai:  Parengta ir/ar atnaujinta 10 investicinių projektų.  *02 Įgyvendinti investicijų projektus.*  2018-2020 metais planuojama įgyvendinti investicijų projektus, kurie finansuojami tokių finansavimo šaltinių lėšomis: Valstybės investicijų programos lėšomis, Europos Sąjungos fondų lėšomis, savivaldybės biudžeto lėšomis.  Planuojama vystyti Šiaulių pramoninio parko ir Šiaulių laisvosios ekonominės zonos infrastruktūrą, vystyti Šiaulių oro uosto veiklą bei plėsti ir gerinti Šiaulių oro uosto infrastruktūrą, atnaujinant specialaus transporto, teikiančio antžemines paslaugas, priemones, modernizuoti oro uosto terminalą, atlikti, rekonstruoti orlaivių stovėjimo peroną ir riedėjimo takus.  Įgyvendinant priemonę „Vystyti Šiaulių pramoninio parko (ŠPP) ir Šiaulių laisvosios ekonominės zonos (Šiaulių LEZ) infrastruktūrą“ bus įrengta jungtis Šiaulių pramoninio parko teritorijos su A9 keliu ir su oro uosto teritorija, įrengtas elektros kabelis, nutiestas dujotiekis, pabaigta įrengti F. Vaitkaus gatvė (įskaitant automobilių apsisukimo aikštelę). Bus vystoma Šiaulių oro uosto veikla: vykdomi specialieji aviacijos saugumo užtikrinimo įsipareigojimai, įrengta aerodromo teritorijos apsaugos sistema, modernizuojamas oro uosto terminalas. Šiaulių oro uosto infrastruktūros plėtrai bus parengtas techninis projektas, atlikti geologiniai tyrimai, vykdomi lietaus nuotekų tinklų ir perono dangos rekonstravimo darbai.  Produkto vertinimo kriterijai:  įrengta jungtis Šiaulių pramoninio parko teritorijos su A9 keliu ir su oro uosto teritorija apie 2,5 km, įrengtas elektros kabelis apie 3,5 km., įrengtas dujotiekis apie 3,3 km., baigta įrengti F. Vaitkaus gatvė 0,3-0,5 km, parengtas Šiaulių oro uosto rekonstravimo techninis projektas 1 vnt., atlikti Šiaulių oro uosto infrastruktūros rekonstravimo darbai.  *03 Skatinti investicijų pritraukimą.*  Siekiant nustatyti investicijų pritraukimo skatinimo galimybes bei kryptingai siekti ekonominės plėtros programos tikslų, bus parengta ekonominės plėtros ir investicijų pritraukimo ilgalaikė strategija. Taip pat, kaip ir anksčiau, bus viešinama investicinė aplinka: dalyvaujama parodose, renginiuose, leidžiami leidiniai, skleidžiama informacija apie investicinę aplinką Šiaulių mieste.  Produkto vertinimo kriterijai:  Viešinama investicinė aplinka: dalyvauta/įgyvendintos ne mažiau kaip 2 priemonės, parengta ekonominės plėtros ir investicijų pritraukimo ilgalaikė strategija, 1 vnt.  Rezultato pasiekimo vertinimo kriterijai:  Padidėjusios tiesioginės užsienio investicijos ne mažiau 10 proc.  Padidėjusios tiesioginės užsienio investicijos, tenkančios vienam gyventojui – ne mažiau 10 proc. | | | | | | |
| **Galimi programos vykdymo ir finansavimo šaltiniai:**   1. Savivaldybės biudžeto lėšos (SB); 2. Europos Sąjungos lėšos (ES); 3. Valstybės biudžeto lėšos (VB);   4. Paskolų lėšos (PS);  5. Kitos lėšos (KT). | | | | | | |
| **2015-2024 metų Šiaulių miesto strateginio plėtros plano dalys, susijusios su vykdoma programa:**  2.1.1.5. Verslumą skatinančių priemonių (informacijos sklaida, konkursai, mokymai) mokinių, studentų, jaunimo tarpe, įgyvendinimas.  2.1.2.1. Miesto rinkodaros strategijos parengimas, investicinio paketo suformavimas.  2.1.2.2. Aktualios informacijos apie miesto investicinę aplinką pateikimas savivaldybės interneto svetainėje potencialiems investuotojams.  2.1.2.3. LEZ plėtojimas, siekiant pritraukti investuotojus.  2.1.2.4. Miesto pristatymas nacionaliniuose ir tarptautiniuose renginiuose.  2.1.2.5. Oro uosto žinomumo didinimas.  2.1.3.1. Informacinė duomenų bazės plėtojimas: laisvų, laikinai nenaudojamų ir užimtų žemės sklypų bei pastatų/patalpų pritaikymo verslo plėtrai galimybių analizavimas.  2.1.3.3. Verslo skatinimo priemonių įgyvendinimas.  3.2.1.2. Oro uosto infrastruktūros sukūrimas. | | | | | | |
| **Susiję įstatymai ir kiti norminiai teisės aktai:**   * Lietuvos Respublikos vietos savivaldos įstatymas; * Lietuvos Respublikos biudžeto sandaros įstatymas; * 2015–2024 metų Šiaulių miesto strateginis plėtros planas; * Lietuvos Respublikos smulkaus ir vidutinio verslo plėtros įstatymas; * Lietuvos Respublikos pagalbos ūkio subjektams kontrolės įstatymas; * Lietuvos Respublikos konkurencijos įstatymas; * Lietuvos Respublikos investicijų įstatymas; * Lietuvos Respublikos viešųjų pirkimų įstatymas; * Lietuvos Respublikos užimtumo įstatymas. | | | | | | |